Det hele startet i 1972 da det ble det bygget merder og fryserom på Måsøval i Frøya kommune. Pionerene Edvin Måsøval, og hans sønner, Bjørn og Karsten, etablerte selskapet Måsøval Fiskeoppdrett AS i 1973. I tidlig fase krevde det mye hardt arbeid, stort pågangsmot og vilje til å satse for å lykkes med oppdrett. Standhaftige kystfolk med skapervilje gjennom 50 år har bidratt til at Måsøval er det selskapet det er i dag. Å drive på lag med naturkreftene og legge forholdene til rette for fisken har vært kjernen helt siden begynnelsen.